A "Princess Royalt" szeptemberben leválasztották az 1. csatacirkálórajról és a kanadai csapatszállító konvojok védelmére rendelték. Az Atlanti-óceánon való átkelés közben félő volt, hogy német kalózhajók fogják megtámadni a konvojokat. A csatacirkálókat eredetileg pont arra tervezték, hogy az ilyen német gyors utasszállító hajókból átalakított fosztogató hajókat elkapják és elsüllyesszék. Októberben a "Princess Royal-t" visszahelyezték az "1. Csatacirkálórajba", azonban túl sokáig nem időzött az Egyesült Királyságban. 1914. november 1-jén a "Német Kelet-Ázsia Hajóraj" Maxillian von Spee altengernagy vezetésével, Coronel-nél Sir Christopher Craddock cirkálóit elsüllyesztette. 1812 óta ez volt az első brit tengeri csatavesztés, ez az "Admiralitás"t cselekvésre késztette. A "Invincible" és a "Inflexible" csatacirkálókat több más cirkálóval együtt Falkland-szigetekhez küldték, a "Princess Royalt" meg a Karib-térségbe küldték arra az esetre ha a német páncélos cirkálók a Panama-csatornán kelnének át az Atlanti-óceánra. A hajó november közepén érkezett Halifaxba, majd New York érintésével a jamaicai Kingstonba hajózott. December 7-én a Falkland-szigeteki csatában a német hajók elsüllyedtek, így a "Princess Royal"t december 19-én visszavezényelték az Európai színtérre.